"Este imposibil pentru oricine vede asta în mod obiectiv să nege că sistemul judiciar al ţării noastre este instrumentalizat" împotriva lui Trump, a spus Mike Johnson, într-o scurtă declaraţie dată în faţa sediului tribunalului.
"Sistemul foloseşte în acest moment toate instrumentele la dispoziţia sa pentru a pedepsi un preşedinte şi a proteja un altul", a detaliat Johnson, care a susținut că ceea ce se întâmplă este o "ingerinţă electorală" şi o desfăşurare de "procese politice" contra lui Trump.
Trump este inculpat în patru dosare penale și a fost deja sancționat cu amenzi substanțiale în două procese civile
El este acuzat în procesul său penal de falsificarea documentelor contabile ale Trump Organization pentru a ascunde o plată de 130.000 de dolari. Această sumă ar fi fost oferită fostei actrițe de filme pentru adulți Stormy Daniels înaintea alegerilor prezidențiale din 2016, pentru a o face să păstreze tăcerea cu privire la o relație pe care ar fi avut-o în 2006.
Trump este inculpat în patru dosare penale și a fost deja sancționat cu amenzi substanțiale în două procese civile. El consideră că toate aceste acțiuni legale sunt orchestrate politic împotriva sa de către democrații președintelui în funcție, Joe Biden, cu care se așteaptă să se confrunte din nou în alegerile prezidențiale din noiembrie, conform Agerpres.
Fiți la curent cu ultimele noutăți. Urmăriți DCNews și pe Google News